Cadempino

Cadempino estas komunumo de la komunumaro Vezia kaj la distrikto Lugano en Kantono Tiĉino, Svislando. Ĝi havis 1446 loĝantojn je la 31-a de decembro 2011.

 Geografio 
Cadempino situas ĉe la orienta bordo de la rivero Vedeggio, proksimume 5 kilometrojn nordokcidente de la distriktĉefurbo Lugano, al kies aglomeraĵo ĝi apartenas. La komunumo konsistas el la tri partoj Cadempino di Sotto, Cadempino di Sopra kaj Ganeggio.Fonto: Reta mapo 1:20000 de Swisstopo

La teritorio de la komunumo etendiĝas sur areo de 0,76 km², de kiuj 25,0% estas kovritaj de arbaro, 3,9% servas por agrikulturo kaj 69,7% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Cadempino limas en nordo al Lamone, en oriento al Cureglia, en sudo al Vezia, kaj en okcidento al Manno.

 Trafiko 
Tra Cadempino pasas la grava kantona ĉefvojo n-ro 2 de Belinzono al Lugano. En nordokcidento sur la komunuma teritorio situas la aŭtovojnodo de la alveturrapidvojo de Lugano kun la svisa aŭtovojo A2. Sur la komunumlimo kun Lamone situas la stacidomo  ĉe la trajnlinio de Svisaj Federaciaj Fervojoj de Lugano al Belinzono. Krome la komunumo pere de la loka busreto de la urbo Lugano estas konektita al la publika transportreto.

 Historio 
La unua dokumenta mencio de Cadempino datiĝas el la jaro 1004 kiel Cadampinus. Dum frua mezepoko Cadempino estis havaĵo de la familio Tondonido de Campione d'Italia. En la jaro 844 ĝi estis donacita al la Abatejo San Ambrogio en Milano. En la jaro 1004 estis konfirmita en Cadempino havaĵo de la katedrala kapitolo de Como. En la jaro 1887 estis solvita la longjara limdisputo kun la najbara komunumo Lamone.Fonto: Antonio Gili: Cadempino en Historia Leksikono de Svislando (2003-05-09)

 Notoj kaj referencoj 


 Vidu ankaŭ 
 Lamone-Cadempino (stacidomo)

 Eksteraj ligiloj 

 Oficiala retejo de la komunumo Cadempino